
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1543 


17 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αριθμού θέσεων που θα καλυφθούν με 
επαναπρόσληψη προσωπικού που παρέμεινε για 
τις ανάγκες της εκκαθάρισης της ΚΥΔΕΠ και κα¬ 


τανομή αυτών. 1 

Ανανέωση αναγνώρισης Φυσικού Μεταλλικού Νερού 
«ΡΒΟΙΟΜ». 2 


Αναγνώριση του νερού «ΞΥΝΟ ΝΕΡΟ» ονομασίας γεώ¬ 
τρησης «ΠΟΙΡΟ», ως Φυσικό Μεταλλικό Νερό 
(Φ.Μ.Ν.) φυσικώς ανθρακούχο κατάλληλο για δίαιτα 


πτωχή σε Νάτριο, του Δήμου Αμυνταίου Φλώρινας. 3 
Αναγνώριση του νερού «ΚΥΜΗ», ονομασίας γεώτρη¬ 
σης «ΚΥΜΗ», ως Φυσικό Μεταλλικό Νερό (Φ.Μ.Ν), 
με χαμηλή περιεκτικότητα σε άλατα, της περιοχής 

Χωνευτικού Κύμης Νομού Εύβοιας. 4 

Σύσταση Δημοτικής Επιχείρησης Ανάπτυξης και Πολι¬ 
τισμού Δήμου Πιερέων (Δ.Ε.Α.Π.Ο.Π.). 5 

Διάλυση της επιχείρησης με την επωνυμία «Δημοτική 
επιχείρηση Ύδρευσης - Αποχέτευσης Δήμου Φιλιπ- 
πιάδας». 6 


Μεταβίβαση αρμοδιοτήτων και δικαιώματος υπογρα¬ 
φής στους Προϊστάμενους της Γραμματείας του 
Παν/μίου, της Γενικής Δ/νσης Διοικητικών Υπηρε¬ 
σιών, των Διευθύνσεων, των Τμημάτων, της Γενικής 
Δ/νσης Οικονομικών Υπηρεσιών, Διευθύνσεων, Τμη¬ 
μάτων, της Γραμματείας της Συγκλήτου, του Πρυ- 
τανικού Συμβουλίου και στους Γραμματείς των Τμη¬ 
μάτων του Αριστοτελείου Παν/μίου Θεσσαλονίκης. 7 


ΑΠΟΦΑΣΕΙ Σ 

Αριθ. 269983 (1) 

Καθορισμός αριθμού θέσεων που θα καλυφθούν με επα¬ 
ναπρόσληψη προσωπικού που παρέμεινε για τις ανά¬ 
γκες της εκκαθάρισης της ΚΥΔΕΠ και κατανομή αυτών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΓΕΩΡΓΙΑΣ 

Έχοντας υπόψη: 

1. Τις διατάξειςτου Ν. 1558/85 (ΦΕΚ137/Α726-7-85) «Κυ¬ 


βέρνηση και Κυβερνητικά Όργανα» όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του άρθρου 3 παρ. 4 του Ν. 2349/1995 
(ΦΕΚ 224/Τ. Α'/1-11-1995) « Ρύθμιση θεμάτων του Ανωτά- 
του Συμβουλίου Επιλογής Προσωπικού (ΑΣΕΠ) και ειδι¬ 
κών θεμάτων προσωπικού και λειτουργίας της Δημόσιας 
Διοίκησης και άλλες διατάξεις «. 

3. Τις διατάξεις του άρθρου 25 παρ. 13 του Ν. 2190/94 
(ΦΕΚ 28/Τ. Α73-03-1994) «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκησης». 

4. Τα από 5/3, 6/3 και 7/3/1996 πρακτικά της Τριμελούς 
Επιτροπής του άρθρου 26 του Ν. 2190/94, σύμφωνα μετά 
οποία απορρίφθηκαν οι από 14-11-1995,9-11-1995,13-11- 
19995, 8-11 -1995, 14-11 -1995, 24-11 -1995 και 23-11 -1995 
αιτήσεις, των Δάλπα Γεωργίου του Παναγιώτη, Δογανίδη 
Γρηγορίου του Λεωνίδα, Μήλιου Νικολάου του Ηλία, Πα¬ 
παθανασίου Γεωργίου του Ευαγγέλου, Παπαχριστοδού- 
λου Ιωάννη του Νικολάου, Πολίτη Σταύρου του Πολύβιου 
και Στανίση Κωνσταντίνου του Χρήστου (του τελευταίου 
ήδη αποβιώσαντος την 2-11-2001 και κληρονομηθέντος 
από τους Μαγδαληνή χήρα Κ. Στανίση, Νικολέτα Κ. Στανί¬ 
ση και Χρήστου Κ. Στανίση) πρώην υπαλλήλωντης ΚΥΔΕΠ, 
αντίστοιχα , με τις οποίες ζήτησαν την επαναπρόσληψή 
τους στο Υπουργείο Γεωργίας σε εφαρμογή των διατάξε- 
ωντου άρθρου 3 παρ. 4του Ν. 2349/95. 

5. Την 748/2000 απόφαση του Διοικητικού Εφετείου 
Αθηνών, σύμφωνα με την οποία ακυρώθηκαν τα από 5/3, 
6/3 και 7.3.1996 πρακτικά της Τριμελούς Επιτροπής του 
άρθρου 26 του Ν. 2190/94, για τους λόγους που αναφέρο- 
νται σ’ αυτήν. 

6. Την 273930/1-8-2002 (ΦΕΚ. 1042/Τ. Β78-8-2002) από¬ 
φαση του Υπουργού Γ εωργίας σχετικά με την Ανασυγκρό¬ 
τηση της Τριμελούς Επιτροπής του άρθρου 26 του Ν. 
2190/94, για την επανεξέταση αιτήσεων επαναπρόσληψης 
των ανωτέρω πρώην υπαλλήλων της ΚΥΔΕΠ, που παρέ- 
μειναν σ’ αυτήν για τις ανάγκες της εκκαθαρίσεως θεω¬ 
ρούμενοι ως απολυθέντες με τη θέση της ΚΥΔΕΠ υπό εκ¬ 
καθάριση (άρθρο 3 παρ. 4του Ν. 2349/95). 

7. Την 273984/11 -9-2002 απόφαση του Υπουργού Γεωρ¬ 
γίας «Ορισμός μελών επιτροπής του άρθρου 26 του Ν. 
2190/94». 

8. Το από 22-4-2003 πρακτικό της ανασυγκροτηθείσης 
Τριμελούς Επιτροπής του άρθρου 26 παρ. 4 του Ν. 
2190/94, σύμφωνα με το οποίο έγιναν δεκτές οι αιτήσεις, 
για επαναπρόσληψή, των Μήλιου Νικολάου του Ηλία, Πα¬ 
παθανασίου Γεωργίου του Ευαγγέλου, Παπαχριστοδούλου 

Ιωάννη του Νικολάου, Δογανίδη Γρηγορίου του Λεωνίδα και 
Πολίτη Σταύρουτου Πολύβιου, σύμφωνα με τις διατάξειςτου 
άρθρου 3 παρ. 4 του Ν. 2349/95, σε συνδυασμό με αυτές του 
άρθρου 25 παρ. 13 του Ν. 2190/94. 

9. Τις διατάξεις του άρθρου 29Ατου Ν. 1558/85 όπως συ¬ 
μπληρώθηκε με το άρθρο 27 του Ν. 2081/92 (ΦΕΚ 154/Α7 
1992) «Ρύθμιση του θεσμού των Επιμελητηρίων κ.λπ.» και 
συμπληρώθηκε με το άρθρο 1 παρ. 2Ατου Ν. 2469/97 (ΦΕΚ 
38/Α'/14-3-97) «Περιορισμός και βελτίωση της αποτελεσμα- 
τικότητας των κρατικών δαπανών». 

10. Το γεγονός ότι από τις διατάξεις της παρούσας προκα- 
λείται δαπάνη το ύψος της οποίας και ο τρόπος αντιμετώπι¬ 
σης θα προσδιορισθούν κατά την έκδοση της απόφασης 
σύμφωνα την παρ. 10 του άρθρου 25 του Ν. 2190/94. 

11. Με πρόταση του Υπουργού Γεωργίας. 

12. Την ΔΙΔΠ/Φ1/2/13 773/15-7-2003 (ΦΕΚ 985/Β716-7- 
2003) ανάθεση αρμοδιοτήτων στον Υφυπουργό ΕΣ.Δ.Δ.Α. 

13. Την 1065956/863/Α006/15-7-2003 απόφαση ανάθεσης 
αρμοδιοτήτων στους Υφυπουργούς Οικονομίας και Οικονο¬ 
μικών (ΦΕΚ985/Β), αποφασίζουμε: 

1. Καθορίζουμε τον αριθμό των θέσεων που θα καλυφθούν 
με επαναπρόσληψη προσωπικού της ΚΥΔΕΠ που παρέμει- 
ναν σ’ αυτή για τις ανάγκες της εκκαθαρίσεως θεωρούμενοι 
ως απολυθέντες με τη θέση της ΚΥΔΕΠ υπό εκκαθάριση κατ’ 
εφαρμογή των διατάξεων της παρ. 4 του άρθρου 3 του 
Ν. 2349/95 και της παρ. 13 του άρθρου 25 του Ν. 2190/94. 

2. Κατανέμουμε τις θέσεις κατά ειδικότητα στο Υπουργείο 
Γεωργίας για τις ανάγκες των υπηρεσιών του, ως ακολού¬ 
θως: 

ΚΑΤΗΓΟΡΙΑ ΔΕ 

ΕΙΔΙΚΟΤΗΤΑ ΑΡΙΘΜΟΣ 

Διοικητικού - Λογιστικού 5 

3. Οι επαναπροσλαμβανόμενοι καταλαμβάνουν υφιστάμε¬ 
νες κενές ή συσταθησόμενες θέσεις τακτικού προσωπικού ή 
συσταθησόμενες θέσεις προσωπικού με σχέση εργασίας 
ιδιωτικού δικαίου αορίστου χρόνου. 

4. Στο στάδιο αυτό δεν προκαλείται επιβάρυνση του Τακτι¬ 
κού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 15 Ιουνίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚΟΛΑΟΣ ΦΑΡΜΑΚΗΣ ΝΙΚΟΛΑΟΣ Μ ΠΙΣΤΗΣ 

ΓΕΩΡΓΙΑΣ 

ΓΕΩΡΓΙΟΣ ΔΡΥΣ 
-♦- 

Αριθ. Δ.ΥΓ2/94436 (2) 

Ανανέωση αναγνώρισης Φυσικού Μεταλλικού Νερού 

«ΡΒΟΙΟΜ». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ. 95/2000 περί Οργανισμού του Υπουργείου 
Υγείας, Πρόνοιας. 

2. Το Π.Δ. 433/83 (ΦΕΚ 163/Α/9-11 -83) όπως τροποποιή¬ 
θηκε με την Υ2/329/2-2-98 (ΦΕΚ 114/Β712-2-98) κοινή υπουρ¬ 
γική απόφαση. 

3. Την Υ2/514/10-2-94 απόφαση, όπως τροποποιήθηκε με 
την ΔΥ1 δ/3913/12-3-2001 όμοια, με την οποία συγκροτήθηκε 
επιτροπή για να εισηγείταιτην έκδοση αποφάσεων. 

4. Την από 29/9/2003 αίτηση της εταιρίας ϋοο ΡΕΑΝΙΝΚΑ 
ΗΕΙΕΑ3 με συνημμένα στοιχεία. 


5. Τις 70697/22.7.2003 και 3418/19-7-2002 (ΦΕΚ 1012/ 
Β72003 και 861/Β72002) κοινές αποφάσεις του Πρωθυ¬ 
πουργού και του Υπουργού Υγείας και Πρόνοιας, για την 
ανάθεση αρμοδιοτήτων στους Υφυπουργούς Υγείας και 
Πρόνοιας. 

6. Την Β/23326/13.11.98 (ΦΕΚ 1203/Β/24-11 -98) υπουρ¬ 
γική απόφαση αναγνώρισης του νερού «ΡΒΟΕΟΜ» προέ¬ 
λευσης Δημοκρατίας της Σερβίας της πηγής, ως Φυσικό 
Μεταλλικό Νερό, Φυσικώς αεριούχο, αποφασίζουμε: 

Ανανεώνεται η ισχύς της Β/23326/13.11.98 (ΦΕΚ 1203/ 
24-11-98) απόφασης (σχετ. 7) περί αναγνώρισης του φυσι¬ 
κού μεταλλικού νερού «ΡΒΟΙΟΜ», σύμφωνα με την παρ. 3 
άρθρου 1 του Π.Δ. 433/83, όπως τροποποιήθηκε με την Υ2/ 
329/98 κοινή υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από την ημερομηνία της έκδο¬ 
σής της. 

Αθήνα, 3 Οκτωβρίου 2003 

Ο ΥΦΥΠΟΥΡΓΟΣ 

ΕΚΤ. ΝΑΣΙΩΚΑΣ 
-♦- 

Αρίθ.Υ2/Γ.Π. 67299 (3) 

«Αναγνώριση του νερού «ΞΥΝΟ ΝΕΡΟ» ονομασίας γεώ¬ 
τρησης «ΠΟΙΡΟ», ως Φυσικό Μεταλλικό Νερό (Φ.Μ.Ν), 
Φυσικώς Ανθρακούχο, κατάλληλο για δίαιτα πτωχή σε 
Νάτριο, του Δήμου Αμυνταίου Φλώρινας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ. 95/2000 περί Οργανισμού του Υπουργείου 
Υγείας, Πρόνοιας. 

2. Το Π.Δ. 433/83 (ΦΕΚ 163/Α/9-11 -83) όπως τροποποιή¬ 
θηκε με την Υ2/329/2-2-98 (ΦΕΚ 114/Β /12-2-98) κοινή 
υπουργική απόφαση. 

3. Την Υ2/514/10-2-94 απόφαση, όπως τροποποιήθηκε 
με την ΔΥ 1 δ/3913/12-3-2001 όμοια, με την οποία συγκρο¬ 
τήθηκε επιτροπή για να εισηγείταιτην έκδοση αποφάσεων. 

4. Την από 2.4.2003 αίτηση της αμιγούς Δημοτικής Επι¬ 
χείρησης (ΞΥΝΟ ΝΕΡΟ Αμυνταίου), με την οποία ζητά την 
αναγνώριση του νερού «ΞΥΝΟ ΝΕΡΟ», γεώτρησης «ΠΟΙ- 
ΡΟ», που βρίσκεται στον Δήμο Αμυνταίου Φλώρινας, σαν 
Φυσικό Μεταλλικό Νερό (Φ.Μ.Ν), Φυσικώς Ανθρακούχο, 
κατάλληλο για δίαιτα πτωχή σε Νάτριο. 

5. Το από 17.9.2003 πρακτικό της Επιτροπής Αναγνώρι¬ 
σης Φ.Μ.Ν., που προβλέπεται από το Π.Δ. 433/83, με το 
οποίο η Επιτροπή γνωμάτευσε για την αναγνώριση του νε¬ 
ρού «ΞΥΝΟ ΝΕΡΟ», στο Δήμο Αμυνταίου Φλώρινας. 

6. Την 3418/19-7-2002 (ΦΕΚ 861/Β79-7-2002) κοινή από¬ 
φαση του Πρωθυπουργού και του Υπουργού Υγείας και 
Πρόνοιας, για την ανάθεση αρμοδιοτήτων, αποφασίζουμε: 

Αναγνωρίζουμε το νερό «ΞΥΝΟ ΝΕΡΟ» της γεώτρησης 
«ΠΟΙΡΟ» της αμιγούς Δημοτικής Επιχείρησης, του Δήμου 
Αμυνταίου σαν Φυσικό Μεταλλικό Νερό, Φυσικώς Ανθρα¬ 
κούχο, κατάλληλο για δίαιτα πτωχή σε Νάτριο, γιατί πληρεί 
όλες τις προϋποθέσεις που προβλέπονται από το ΠΔ 
433/83, όπως τροποποιήθηκε με την Υ2/329/98 Κοινή 
Υπουργική απόφαση. Η ετικέτα πρέπει να είναι σύμφωνη 
υε την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από την ημερομηνία της έκδο¬ 
σής της. 

Αθήνα, 23 Σεπτεμβρίου 2003 

Ο ΥΦΥΠΟΥΡΓΟΣ 

ΕΚΤ. ΝΑΣΙΩΚΑΣ 

Αριθ.Υ2/Γ.Π. 82562 (4) 

«Αναγνώριση του νερού «ΚΥΜΗ», ονομασίας γεώτρησης 
«ΚΥΜΗ», ως Φυσικό Μεταλλικό Νερό (Φ.Μ.Ν), με χαμη¬ 
λή περιεκτικότητα σε άλατα, της περιοχής Χωνευτικού 
Κύμης Νομού Εύβοιας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ. 95/2000 περί Οργανισμού του Υπουργείου 
Υγείας, Πρόνοιας. 

2. Το Π.Δ. 433/83 (ΦΕΚ 163/Α/9-11-83) όπως τροποποιή¬ 
θηκε με την Υ2/329/2-2-98 (ΦΕΚ 114/Β /12-2-98) κοινή 
υπουργική απόφαση. 

3. Την Υ2/514/10-2-94 απόφαση, όπως τροποποιήθηκε με 
την ΔΥ1 δ/3913/12-3-2001 όμοια, με την οποία συγκροτή¬ 
θηκε επιτροπή για να εισηγείται την έκδοση αποφάσεων. 

4. Την από 20.5.2003 αίτηση της Εταιρείας «ΚΥΜΗ ΕΜ- 
ΦΙΑΛΩΤΙΚΗ Ε.Π.Ε.», με την οποία ζητά την αναγνώριση του 
νερού «ΚΥΜΗ», γεώτρησης «ΚΥΜΗ», που βρίσκεται στην 
περιοχή Χωνευτικού Κύμης, στον Νομό Εύβοιας, σαν Φυ¬ 
σικό Μεταλλικό Νερό (Φ.Μ.Ν.), με χαμηλή περιεκτικότητα 
σε άλατα. 

5. Το από 27.6.2003 πρακτικό της Επιτροπής Αναγνώρι¬ 
σης Φ.Μ.Ν., που προβλέπεται από το Π.Δ. 433/83, με το 
οποίο η Επιτροπή γνωμάτευσε για την αναγνώριση του 
νερού «ΚΥΜΗ», στον Νομό Εύβοιας. 

6. Την 3418/19-7-2002 (ΦΕΚ 861/Β/9-7-2002) κοινή από¬ 
φαση του Πρωθυπουργού και του Υπουργού Υγείας και 
Πρόνοιας, για την ανάθεση αρμοδιοτήτων, αποφασίζουμε: 

Αναγνωρίζουμε το νερό «ΚΥΜΗ», της γεώτρησης «ΚΥ¬ 
ΜΗ», της εταιρίας «ΚΥΜΗ ΕΜΦΙΑΛΩΤΙΚΗ Ε.Π.Ε.» της πε¬ 
ριοχής Χωνευτικού Κύμης, του Νομού Εύβοιας, σαν Φυσι¬ 
κό Μεταλλικό Νερό, με χαμηλή περιεκτικότητα σε άλατα, 
γιατί πληρεί όλες τις προϋποθέσεις που προβλέπονται από 
το Π.Δ. 433/83, όπως τροποποιήθηκε με την Υ2/329/98 
κοινή υπουργική απόφαση. Η ετικέτα πρέπει να είναι σύμ¬ 
φωνη με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από την ημερομηνία της έκδο¬ 
σής της. 

Αθήνα, 23 Σεπτεμβρίου 2003 

Ο ΥΦΥΠΟΥΡΓΟΣ 

ΕΚΤ. ΝΑΣΙΩΚΑΣ 
-♦- 

Αριθ. 10819 (5) 

Σύσταση Δημοτικής Επιχείρησης Ανάπτυξης και Πολιτι¬ 
σμού Δήμου Πιερέων (Δ.Ε.Α.Π.Ο.Π). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 277 του Π.Δ. 410/95 «Δημο¬ 
τικός και Κοινοτικός Κώδικας», όπως συμπληρώθηκαν με 
τις διατάξεις του άρθρου 11 παρ. 22 του Ν. 2503/97. 

2. Τις διατάξεις του Ν. 2503/97 "Οργάνωση Διοίκηση Στε- 
λέχωση Περιφέρειας, ρύθμιση θεμάτων για την Τοπική Αυ¬ 
τοδιοίκηση και άλλες διατάξεις" (ΦΕΚ 107/Α730-5-97). 

3. Τις διατάξεις του άρθρου 29Α του Ν. 1558/85 (ΦΕΚ 
137/Α'),το οποίο προστέθηκε με το άρθρο 27 του Ν. 2081/ 
1982 (ΦΕΚ 154/Α’) και αντικαταστάθηκε από το άρθρο 1 
παρ. 2του Ν. 2469/97 (ΦΕΚ38/Α’). 

4. Την 79/2003 απόφαση του Δημοτικού Συμβουλίου Πιε- 
ρέων, που αφορά στην σύσταση Δημοτικής Επιχείρησης 
Ανάπτυξης & Πολιτισμού (Δ.Ε.Α.Π.Ο.Π). 


δ.Την 3277/19-9-2003 έκθεση αξιολόγησης βιωσιμότη¬ 
τας της Δημοτικής Επιχείρησης από την Δ/νση Σχεδιασμού 
και Ανάπτυξης της Περιφέρειας Ανατ. Μακεδονίας - Θρά¬ 
κης, αποφασίζουμε: 

Συστήνουμε στο Δήμο Πιερέων Ν. Καβάλας, Δημοτική 
Επιχείρηση Ανάπτυξης και Πολιτισμού (Δ.Ε.Α.Π.Ο.Π) ως 
Νομικό Πρόσωπο Ιδιωτικού Δικαίου, ως ακολούθως: 

1. ΕΠΩΝΥΜΙΑ: Η επιχείρηση θα φέρει την επωνυμία "Δη¬ 
μοτική Επιχείρηση Ανάπτυξης και Πολιτισμού Δήμου Πιε- 
ρέων» και θα έχει διακριτικό τίτλο τα αρχικά (Δ.Ε.Α.Π.Ο.Π.). 

2. ΝΟΜΙΚΗ ΜΟΡΦΗ: Η προτεινόμενη Επιχείρηση θα απο¬ 
τελεί αμιγή Δημοτική Επιχείρηση Νομικό Πρόσωπο Ιδιωτι¬ 
κού Δικαίου, το οποίο διέπεται από τις διατάξεις των άρ¬ 
θρων 277, 278, 279, 280, 281,282, 283, 284, 287 και291 του 
Π. Δ/τος 410/95 (ΦΕΚ231/Α'). Επίσης από τις διατάξειςτου 
Ν. 2503/97 και της Δ. Υ.25027/1984 (ΦΕΚ244/Β'). 

3. ΕΔΡΑ: Η έδρα της Δ.Ε.Α.Π.Ο.Π. θα βρίσκεται στο Δη¬ 
μοτικό Διαμέρισμα Μουσθένης και θα εγκατασταθεί στο 
κτήριο που στεγάζονται οι υπηρεσίες του Δήμου (πρώην 
Κοινοτικό Κατάστημα Μουσθένης). 

4. ΔΙΟΙΚΗΣΗ: Η επιχείρηση θα διοικείται από Διοικητικό 
Συμβούλιο που θα αποτελείται από 7 Μέλη, τα οποία θα 
ορισθούν μαζί με τους αναπληρωτές τους από το Δημοτικό 
Συμβούλιο. 

Τα μέλη θα είναι: 

1. Ο εκάστοτε Δήμαρχος που θα είναι και ο Πρόεδρος 
του Διοικητικού Συμβουλίου της Επιχείρησης, εκτός εαν 
δεν το επιθυμεί, οπότε τη θέση του θα καταλάβει Δημοτι¬ 
κός Σύμβουλος. Η εκλογή του θα αποφασίζεται από το Δη¬ 
μοτικό Συμβούλιο. 

2. Τρία (3) Μέλη θα είναι αιρετοί εκπρόσωποι του Δήμου 
εκ των οποίων το ένα (1) θα προέρχεται από τους συνδυα¬ 
σμούς της μειοψηφίας. 

3. Ένας (1) εκπρόσωπος κοινωνικού φορέα της περιοχής 
του Δήμου. 

4. Τα υπόλοιπα δύο (2) θα είναι Δημότες ή κάτοικοι του 
Δήμου που έχουν πείρα ή γνώσεις σχετικές με το αντικεί¬ 
μενο της Επιχείρησης. 

5. ΣΚΟΠΟΣ ΚΑΙ ΣΤΟΧΟΣΤΗΣ ΕΠΙΧΕΙΡΗΣΗΣ: Σκοπός της 
Δημοτικής Επιχείρησης είναι η πολιτιστική, τουριστική, 
αθλητική και κοινωνικοοικονομική ανάπτυξη της περιοχής 
που ορίζεται από τα διοικητικά όρια του Δήμου Πιερέων. 
Ειδικότερα: 

5.1. ΕΦΑΡΜΟΓΗ ΟΛΟΚΛΗΡΩΜΕΝΟΥ ΠΟΛΙΤΙΣΤΙΚΟΥ 
ΚΑΙ ΑΘΛΗΤΙΚΟΥ ΠΡΟΓΡΑΜΜΑΤΟΣ 

Η οργάνωση πολιτιστικών και αθλητικών δραστηριοτή¬ 
των, η εξασφάλιση της απαραίτητης υποδομής και η εφαρ¬ 
μογή ενός ολοκληρωμένου προγράμματος πολιτιστικής 
και αθλητικής ανάπτυξης για την παροχή υπηρεσιών, με 
στόχο την προαγωγή των κοινωνικών, πολιτιστικών και 
αθλητικών ενδιαφερόντων των κατοίκωντου Δήμου. 

α. Η ουσιαστική και ολοκληρωμένη πολιτιστική ανάπτυξη 
της περιοχής του Δήμου Πιερέων και η καλλιέργεια σε βά¬ 
θος της καλλιτεχνικής ευαισθησίας και της αγάπης για τις 
τέχνες, η προστασία και η προβολή της εθνικής και τοπικής 
πολιτιστικής κληρονομιάς. 

Η αναγωγή των πολιτιστικών, πνευματικών και καλλιτεχνι¬ 
κών αγαθών σε οργανικά στοιχεία της καθημερινής ζωής 
και ενεργητική και συνειδητή συμμετοχή των Δημοτών στην 
πολιτιστική ζωή και δημιουργία της τοπικής κοινωνίας. 

β. Η δημιουργία της απαραίτητης υποδομής με τη δημι¬ 
ουργία των αναγκαίων ειδικών αιθουσών και λοιπών συνα¬ 
φών χώρων και μέσων (μουσειακών, θεατρικών κ.λπ.). 

γ. Η διάδοση και η ανάπτυξη της καλλιτεχνικής παιδείας 
στους τομείς των εικαστικών τεχνών, της μουσικής, του χο¬ 
ρού, του κινηματογράφου και του θεάτρου. 

δ. Η προβολή, η ανάπτυξη και διάδοση αυτών των τεχνών 
με τη διοργάνωση, παραγωγή και παρουσίαση πολιτιστι¬ 
κών εκδηλώσεων, καθώς και άλλων επιμορφωτικών και ψυ¬ 
χαγωγικών δραστηριοτήτων. 

ε. Η διάδοση και η ανάπτυξη της καλλιτεχνικής παιδείας, 
η στήριξη και διάδοση της σύγχρονης καλλιτεχνικής και 
πνευματικής δημιουργίας και η εξασφάλιση των συνθηκών 
που θαεπιτρέψουντην άσκηση και ανάπτυξη των ατομικών 
δημιουργικών ικανοτήτων στους αντίστοιχους τομείς. 

στ. Η δημιουργία και ανάπτυξη της αναγκαίας υποδομής 
για τη βελτίωση της ποιότητας ζωής και τη δημιουργική 
αξιοποίηση του ελεύθερου χρόνου των κατοίκων της πό¬ 
λης και ιδιαίτερα των νέων. 

ζ. Η πραγματοποίηση πολιτιστικών και ψυχαγωγικών εκ¬ 
δηλώσεων σε ετήσια και προγραμματισμένη βάση, σε όλα 
τα Δημοτικά διαμερίσματα. 

η. Η ανάπτυξη και διάδοση του αθλητικού πνεύματος και 
η δημιουργία της αναγκαίας υποδομής, ώστε να αναπτυ¬ 
χθούν περισσότερα αθλήματα. Η μαζική προσέλκυση και 
ενασχόληση των νέων ιδιαίτερα με αυτά. Η οργάνωση, σε 
συνεργασία με τους αρμόδιους φορείς, αθλητικών εκδη¬ 
λώσεων καιτοπικώνπρωταθλημάτων σε δημοτικό επίπεδο. 

θ. Η προγραμματισμένη και σταθερή δραστηριότητα σε 
συνδυασμό και με τους άλλους στόχους της Επιχείρησης 
ενάντια στα ναρκωτικά. 

ι. Η ανάπτυξη της συνεργασίας με τους μαζικούς πολιτι¬ 
στικούς φορείς, τα αθλητικά σωματεία και συλλόγους, και 
τα διάφορα ερασιτεχνικά σχήματα της περιοχής. Ιδιαίτερα 
η παροχή με κάθε δυνατό τρόπο ηθικής και υλικής βοήθει¬ 
ας και τεχνικής υποστήριξης προς τους πολιτιστικούς και 
αθλητικούς φορείς της περιοχής, με στόχο την ενίσχυση 
των δημιουργικών τους δραστηριοτήτων και τη διεύρυνση 
του πεδίου των πρωτοβουλιών και των παρεμβάσεών τους. 

5.2. Η ΠΡΟΩΘΗΣΗ ΤΗΣ ΟΛΟΚΛΗΡΩΜΕΝΗΣ ΟΙΚΟΝΟ¬ 
ΜΙΚΗΣ ΚΑΙ ΚΟΙΝΩΝΙΚΗΣ ΑΝΑΠΤΥΞΗΣ 
α. Η δημιουργία βιώσιμων προϋποθέσεων και η ανάληψη 
πρωτοβουλιών και δράσεων για την ολοκληρωμένη και αει¬ 
φόρο ανάπτυξη με την προαγωγή, υποβοήθηση και υλο¬ 
ποίηση αναπτυξιακών δραστηριοτήτων και ενεργειών ανα¬ 
βάθμισης του Δήμου Πιερέων, αλλά και του ευρύτερου 
ιδιωτικού, δημοσίου και κοινωνικού τομέα. 

β. Η μέριμνα για τη μελέτη - κατασκευή - βελτίωση - επέ¬ 
κταση - διαχείριση και αξιοποίηση της τεχνικής και κοινωνι- 
κοπολιτιστικής υποδομής της περιοχής του Δήμου καιη εκ¬ 
πόνηση μελετών και κατασκευή έργων της ευρύτερης πε¬ 
ριοχής με παράλληλη διασφάλιση της συμβατότητας κάθε 
προγράμματος και έργου με την προστασία της φύσης και 
με την τουριστική και οικοτουριστική ανάπτυξη. 

γ. Η αξιοποίηση των πλουτοπαραγωγικών πόρων της πε¬ 
ριοχής, η ανάληψη πρωτοβουλιών με παράλληλη αξιοποί¬ 
ηση της περιουσίας του Δήμου και του τοπικού ανθρώπι¬ 
νου δυναμικού, καθώς και ο σχεδιασμός, η ανάληψη και 
υλοποίηση επενδυτικών έργων και επιχειρηματικών δρα¬ 
στηριοτήτων (όπως οικοτουριστικών στο Παγγαίο). 

δ. Ο σχεδιασμός, η υλοποίηση - παρακολούθηση - δια¬ 
χείριση - αξιολόγηση ελληνικών και Ευρωπάίκώνπρογραμ- 
μάτων και πρωτοβουλιών καθώς και η υποβολή ολοκληρω¬ 
μένων προτάσεων και προγραμμάτων σε πάσης φύσεως 
Περιφερειακές - Εθνικές - Ευρωπαϊκές και Διεθνείς Αρχές 
και φορείς για την εξασφάλιση χρηματοδοτήσεων και πό¬ 
ρων για ίδιο λογαριασμό, για λογαριασμό του Δήμου Πιε- 
ρέων ή και τρίτων που προωθούν την ανάπτυξη της περιο¬ 
χής- 


ε. Η επιτελική ή αναπτυξιακού χαρακτήρα παροχή υπηρε¬ 
σιών προς το Δήμο, η πολύπλευρη υποστήριξη των διαφό- 
ρωντομέων αρμοδιότητας και υπηρεσιώντου Δήμου, η εκ¬ 
πόνηση πάσης φύσης μελετών και η ανάληψη άσκησης αρ¬ 
μοδιοτήτων, υλοποίησης προγραμμάτων, εργασιών καθώς 
και εκτέλεσης έργων, μέσω νομίμων αναθέσεων των αιρε¬ 
τών οργάνων του Δήμου και της Αυτοδιοίκησης ευρύτερα. 

στ. Η συμβολή στην προστασία και αναβάθμιση του φυ¬ 
σικού περιβάλλοντος και στη διατήρηση των οικολογικών 
ισορροπιών και με προγράμματα πρόληψης - θεραπείας 
και ευαισθητοποίησης των φορέων και του κοινού, με στό¬ 
χο την αναβάθμιση της ποιότητας ζωής των κατοίκων. 

ζ. Η τεχνική, επιστημονική, συμβουλευτική, διοικητική και 
επιμορφωτική υποστήριξη προς το Δήμο, τις Συνεταιριστι¬ 
κές Οργανώσεις, Αγροτικούς Συλλόγους και τους φορείς 
του ιδιωτικού τομέα. 

η. Η εκτέλεση εργασιών καθαριότητας κτιρίων, οδών, ακά¬ 
λυπτων και κοινόχρηστων χώρων, πάρκων και πλατειών, κα¬ 
τάρτιση και υλοποίηση προγραμμάτων περιορισμού και 
διαλογής και αξιοποίησης απορριμμάτων, καθώς και οποι¬ 
αδήποτε πρωτοβουλία προστασίας του περιβάλλοντος. 

θ. Η εκτέλεση μεταφορικών έργων και η ανάληψη έργου 
διαχείρισης - εκμετάλλευσης των διαφημιστικών χώρων 
καθώς και η αξιοποίηση της Δημοτικής περιουσίας. 

ι. Η εκπόνηση μελετών και η ανάληψη μικρών εργασιών 
συντήρησης. 

ια. Η ανάπτυξη, οργάνωση και εκμετάλλευση ετήσιων 
εμπορικών εκθέσεων και εβδομαδιαίων ή ετήσιων λαϊκών 
αγορών. 

ιβ. Η πολύπλευρη, σχεδιασμένη και ήπιας μορφή σύγ¬ 
χρονη τουριστική ανάπτυξη (περιηγητικός, περιβαλλοντι¬ 
κός τουρισμός, οικοτουρισμός κ.λπ.). 

ιγ. Η υλοποίηση πλευρών του Τεχνικού Προγράμματος 
του Δήμου με αντικείμενα που αρμόζουν στους σκοπούς 
και στις δραστηριότητες της Επιχείρησης (πράσινο, καθα¬ 
ριότητα, εκμετάλλευση κοινόχρηστων χώρων, εφαρμογή 
κυκλοφοριακών ρυθμίσεων κ.λπ.). 

ιδ. Η δημιουργία ή η εκμετάλλευση αναψυκτηρίων, επι¬ 
μορφωτικών κέντρων, κατασκηνωτικών κέντρων, εκθεσια¬ 
κών κέντρων, η συγκρότηση και λειτουργία Γ ραφείου Πλη¬ 
ροφόρησης επενδύσεων, επιχειρήσεων, βιοτεχνών, αγρο¬ 
τών, Γ ραφείου εύρεσης εργασίας κ.ά. 

ιε. Η εξειδικευμένη κοινωνική παροχή υπηρεσιών, με συ¬ 
νοδευτικές υποστηρικτικές υπηρεσίες προς κοινωνικές 
ομάδες, κατηγορίες πληθυσμού και άτομα που υφίστανται 
αποκλεισμό από την αγορά εργασίας και από την κοινωνι¬ 
κή ενσωμάτωση, όπως άτομα με ειδικές ανάγκες, άτομα με 
πολιτιστικές και θρησκευτικές ιδιαιτερότητες, εγκαταλειμ¬ 
μένους γέροντες κ.λπ. με στόχο την καταπολέμηση του 
κοινωνικού αποκλεισμού και την ένταξη και επανένταξη 
κοινωνικών ομάδων, κατηγοριών πληθυσμού και ατόμων. 

ιστ. Ηλειτουργία νέων δομών, Παιδικών, Βρεφονηπιακών 
Σταθμών ολοκληρωμένης φροντίδας, ή ΚΔΑΠ. 

ιζ. Η δημιουργία θυγατρικών εταιρειών, οποιοσδήποτε 
νομικής μορφής, με σκοπό την επίτευξη των στόχων της 
Επιχείρησης και η συμμετοχή της παρούσας επιχείρησης 
σε άλλες εταιρείες ή η συνεργασία με αυτές για την επί¬ 
τευξη επίσης των στόχων της (κοινοπραξίες κ.λ.π.). 

6. ΠΟΡΟΙ ΤΗΣ ΕΠΙΧΕΙΡΗΣΗΣ 

Ι.Τα έσοδα από την εκτέλεση, επίβλεψη και διαχείριση 
έργων του Δήμου. 

2. Τα έσοδα από την εκπόνηση μελετών. 

3. Τα έσοδα από αναθέσεις ευρωπαϊκών προγραμμάτων 
και παροχή συμβουλευτικών υπηρεσιών σε ΜΜΕ. 

4. Τα έσοδα από την εκμετάλλευση των ενοικιαζομένων 
δημοτικών επιχειρήσεων. 

5. Τα έσοδα από εκδηλώσεις και λοιπές δραστηριότητες 
που θα ασκεί. 

6. Τα έσοδα από την επιχείρηση περιοδικού ελέγχου και 
διαχείρισης υδάτινων πόρων. 

7. Τα έσοδα από τη φορολογία των ιδιωτικών επιχειρή¬ 
σεων που εκμεταλλεύονται τα τουριστικά προσόντα του 
Δήμου Πιερέων (Τουριστικές Επιχειρήσεις). 

8. Τα έσοδα από τη διαχείριση αναγκών συντήρησης του 
Δήμου. 

9. Τα έσοδα από εκμετάλλευση λατομείων μαρμάρου. 

10. Τα έσοδα απο εκμετάλλευση Δημοτικών εκτάσεων 
και χώρων. 

11. Τα έσοδα απο εκμετάλλευση της Λαϊκών Αγορών. 

12. Τα έσοδα από εκμετάλλευση της πίστας και της επι¬ 
χείρησης υπερελαφρών αεροσκαφών. 

13. Τα έσοδα από ενοίκια ακινήτων και από διάφορες εκ¬ 
μεταλλεύσεις. 

14. Τα έσοδα από κληρονομιές δωρεές κ.λπ. 

15. Κάθε άλλο έσοδο ή πρόσοδο έστω κι αν δεν αναφέ- 
ρεται εδώ εφόσον έχει νόμιμη πρόσοδο και προέλευση. 

6.1. ΑΡΧΙΚΟ ΚΕΦΑΛΑΙΟ ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ 

Το αρχικό κεφάλαιο της Επιχείρησης ανέρχεται σε 

30.000,00 ευρώ, το οποίο θα διατεθεί από τον τακτικό προ¬ 
ϋπολογισμό έτους 2003 του Δήμου Πιερέων. Σχετική πρό¬ 
βλεψη έχει εγγράφει στον προϋπολογισμό (ΚΑ.211.9ε). 

6.2. ΕΙΣΦΕΡΟΜΕΝΑ ΠΕΡΙΟΥΣΙΑΚΑ ΣΤΟΙΧΕΙΑ 

Ο Δήμος Πιερέων θα παραχωρήσει στην υπό σύσταση 
Δημοτική Επιχείρηση τη δωρεάνχρήσητωνακόλουθωνπε- 
ριουσιακώντου στοιχείων: 

1. Το κτίριο του Κοινοτικού Καταστήματος της πρώην 
Κοινότητας Μουσθένης με τα περιεχόμενα, έπιπλα, εγκα¬ 
ταστάσεις, ηλεκτρονικό τηλεπικοινωνιακό υλικό κ.λ.π. εξο¬ 
πλισμό (Ραχ, φωτοτυπικό, συσκευές επικοινωνιών, τηλε¬ 
φωνικές γραμμές, κλιματισμό κ.α). 

2. Την αίθουσα πολλαπλών χρήσεων του Δημοτικού Δια¬ 
μερίσματος Μεσορόπης 

3. Το κτίριο του πρώην Αστυνομικού Τμήματος Μεσορό¬ 
πης. 

4. Το λαογραφικό Μουσείο. 

5. Το Δημοτικό Σχολείο Δωματίων - Μελισσοκομείου - Με- 
σιάς. 

6. Τέσσερα καταστήματα που βρίσκονται στο Δημοτικό 
Διαμέρισμα Μουσθένης. 

7. Την εκμετάλλευση αριθμού ακινήτων και Αγροτεμα¬ 
χίων ιδιοκτησίας του Δήμου. 

8. Την εκμετάλλευση αριθμού Δημοτικών εκτάσεων και 
Χώρων 

9. Την εκμετάλευση Επιχειρήσεων που ανήκουν στο Δή¬ 
μο Πιερέων, όπως π.χ. τα αναψυκτήρια Πλατανοτόπου, 
Μεσορόπης, Μουσθένης και Αυλής. 

10. Τη μίσθωση Λατομείων Μαρμάρου του Δήμου. 

Η λεπτομερής απαρίθμηση των εισφερομένων περιου¬ 
σιακών στοιχείων από το Δήμο στην ΔΕΑΠΟΠ φαίνεται 
στον πίνακα "Κύκλος Εργασιών κατά τα πρώτα πέντε έτη 
λειτουργίας της Επιχείρησης - Πηγές Εσόδων". 

Η δωρεάν παραχώρηση της χρήσης των ανωτέρω περι¬ 
ουσιακών στοιχείων γίνεται με σκοπό την επίτευξη των κοι¬ 
νωνικών, πολιτιστικών και αναπτυξιακών στόχων της υπό 
σύσταση Δημοτικής Επιχείρησης και έχει χρονική διάρκεια 
είκοσι (20) ετών. 

7. ΔΙΑΡΚΕΙΑ 

Η διάρκεια της Επιχείρησης θα είναι είκοσι (20) έτη από 
την ημερομηνία της ίδρυσης της. 

Στο κεφάλαιο που αναφέρεται στη Διοίκηση και Οργά¬ 
νωση της Επιχείρησης, καθώς και στα Κεφάλαια τα σχετι¬ 
κά με τα Οικονομικά και Τεχνικά Στοιχεία της, γίνεται ανα¬ 
λυτική περιγραφή των Γενικών Στοιχείων της Επιχείρησης. 


8. ΔΙΑΛΥΣΗ ΚΑΙ ΕΚΚΑΘΑΡΙΣΗ ΤΗΣ ΕΠΙΧΕΙΡΗΣΗΣ 

Η Επιχείρηση διαλύεται: 

α. Με απόφαση του Δημοτικού Συμβουλίου, που λαμβά¬ 
νει με την απόλυτη πλειοψηφία των μελών του και πράξη 
του Γενικού Γραμματέα της Περιφέρειας Ανατολικής Μα¬ 
κεδονίας και Θράκης. 

β. Όταν λήξει, χωρίς να παραταθεί η διάρκειά της. 

γ. Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση 
γίνεται από εκκαθαριστές, που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις, ρευστοποιεί- 
ται η περιουσία και πληρώνονται τα χρέη της Επιχείρησης. 
Το υπόλοιπο περιέρχεται στο Δήμο Πιερέων. 

9. Η συγκρότηση, λειτουργία, διαχείριση και εποπτεία 
της Επιχείρησης διέπονται από τις σχετικές με τις Δημοτι¬ 
κές και Κοινοτικές Επιχειρήσεις διατάξεις του Προεδρικού 
Διατάγματος 410/95 (ΦΕΚ. 231/Α/14.11.1995), από τις δια¬ 
τάξεις του Ν. 2503/97 και την υπ’ αριθμ. 25027/1984 από¬ 
φαση του Υπουργού Εσωτερικών (ΦΕΚ244/Β/1984 

10. Με την απόφαση αυτή προκαλείται δαπάνη σε βάρος 
του προϋπολογισμού του Δήμου Πιερέων το ύψος της 
οποίας ανέρχεται στο ποσό των 30.000,00 €. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Θεσσαλονίκη, 8 Οκτωβρίου 2003 

Ο Γ ενικός Γ ραμματέας Περιφέρειας 
ΖΑΦ.ΣΑΚΕΛΛΑΡΗΣ 

-♦- 

Αριθ. 8365 (6) 

Διάλυση της επιχείρησης με την επωνυμία «Δημοτική επι¬ 
χείρηση Ύδρευσης - Αποχέτευσης Δήμου Φιλιππιά- 
δας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

Τις διατάξεις 

1. Του Ν. 1069/80 «περί κινήτρων για την ίδρυση επιχει¬ 
ρήσεων Ύδρευσης και Αποχέτευσης (ΦΕΚ 191 Α/1980)». 

2. Του άρθρου 284, του Π. Δ/τος410/95 (Δ.Κ.Κ.). 

3. Τις διατάξεις του Ν. 2503/97 «Διοίκηση, οργάνωση στε- 
λέχωσητης Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

4. Την 3755/7-7-1999 απόφασή μας «περί σύστασης Ενι¬ 
αίας Επιχείρησης Ύδρευσης - Αποχέτευσης στο Δήμο 
Φιλιππιάδας», με την επωνυμία «Δημοτική Επιχείρηση 
Ύδρευσης - Αποχέτευσης Δήμου Φιλιππιάδας (ΦΕΚ 1528/ 
Β727-7-1999)». 

5. Την 216/2003 απόφαση του Δημοτικού Συμβουλίου Φι- 
λιππιάδας «περί διάλυσης της ανωτέρω επιχείρησης». 

6. Την 20921/19-9-2001 (ΦΕΚ 1271 /Β'/2-10-2001) απόφα¬ 
ση του Γ ενικού Γραμματέα Περιφέρειας Ηπείρου «περί με¬ 
ταβίβασης αρμοδιοτήτων και παροχή εξουσιοδότησης 
υπογραφής, αποφάσεων, εγγράφων κ.λπ. “Με εντολή Γε¬ 
νικού Γραμματέα Περιφέρειας” στο Γενικό Δ/ντή, στο 
Δ/ντή και στους Προϊσταμένους των Τμημάτων της Δ/νσης 
Τοπ. Αυτ/σης και Διοίκησης των Νομών, εκτός της έδρας 
της Περιφέρειας», αποφασίζουμε: 

Διαλύουμε την Επιχείρηση με την επωνυμία «Δημοτική 
Επιχείρηση Ύδρευσης - Αποχέτευσης Δήμου Φιλιππιάδας 
που συστήθηκε με την 3755/7-7-1999 απόφασή μας και δη¬ 
μοσιεύτηκε στο ΦΕΚ 1528/Β727-7-1999, διότι δεν δύναται 
να ανταποκριθεί στους σκοπούς για τους οποίους συστή¬ 
θηκε, λόγω αντικειμενικών και οικονομικών αδυναμιών. 

Από τις διατάξεις αυτής της απόφασης, δεν προκαλείται 
δαπάνη σε βάρος του προϋπολογισμού του Δήμου Φιλιπ- 
πιάδας (άρθρο 27, του Ν. 2081/92). 

Η απόφαση αυτή να δημοσιευθεί στην Εφημερίδα της 
Κυβέρνησης. 

Πρέβεζα, 8 Οκτωβρίου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΒΑΣΙΛΕΙΟΣ ΜΗΤΣΕΛΟΣ 

-Φ- 

Αριθ. 6472 (7) 

Μεταβίβαση αρμοδιοτήτων και δικαιώματος υπογραφής 
στους Προϊστάμενους της Γραμματείας του Παν/μίου, 
της Γενικής Δ/νσης Διοικητικών Υπηρεσιών, των Διευ¬ 
θύνσεων, των Τμημάτων, της Γ ενικής Δ/νσης Οικονομι¬ 
κών Υπηρεσιών, Διευθύνσεων, Τμημάτων, της Γραμμα- 
τείας της Συγκλήτου, του Πρυτανικού Συμβουλίου και 
στους Γραμματείς των Τμημάτων του Αριστοτελείου 
Παν/μίου Θεσσαλονίκης. 

Ο ΠΡΥΤΑΝΗΣ 

ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

Έχοντας υπόψη: 

1) Τις διατάξεις του άρθρου 16 του Ν. 641/77 (ΦΕΚ200/Α'), 
των άρθρων 1 παρ. 3και3παρ. 1 εδαφ. ΣτΠΙ καιπαρ. 2 του 
Ν. 2083/92 (ΦΕΚ 159/Α') και του άρθρου 9 του Ν. 2690/99 
(ΦΕΚ45/Α'). 

2) Τις διατάξεις του Π.Δ. 47/96 (ΦΕΚ 33/Α') "Οργανισμός 
Διοικητικών Υπηρεσιών Αριστοτελείου Πανεπιστημίου 
Θεσσαλονίκης". 

3) Την ανάγκη αποκέντρωσης για την ταχύτερη διεκπε¬ 
ραίωση των διοικητικών υποθέσεων του Ιδρύματος. 

4) Το γεγονός ότι από τις διατάξεις της πράξης αυτής 
δεν προκαλείται δαπάνη σε βάρος Κρατικού Προϋπολογι¬ 
σμού, ούτε του Προϋπολογισμού του Πανεπιστημίου Θεσ¬ 
σαλονίκης (απόφαση Πρυτανικού Συμβουλίου 1092/29-9- 
2003), αποφασίζουμε: 

Μεταβιβάζουμε στους Προϊστάμενους: της Γραμματείας 
του Παν/μίου, της Γ ενικής Δ/νσης Διοικητικών Υπηρεσιών, 
των Διευθύνσεων, των Τμημάτων, της Γενικής Δ/νσης Οι¬ 
κονομικών Υπηρεσιών, Διευθύνσεων, Τ μημάτων, της Γ ραμ¬ 
ματείας της Συγκλήτου, της Γ ραμματείας του Πρυτανικού 
Συμβουλίου και στους Γραμματείςτων Τμημάτων των Σχο¬ 
λών του Αριστοτελείου Πανεπιστημίου Θεσσαλονίκης, τις 
ακόλουθες αρμοδιότητες και το δικαίωμα να υπογράφουν 
"Με εντολή του Πρύτανη" τις παρακάτω διοικητικές πρά¬ 
ξεις, αποφάσεις και λοιπά έγγραφα, κατά τα ειδικότερα 
οριζόμενα: 

1. Στον Προϊστάμενο Γ ραμματείας του Πανεπιστημίου: 

1. Προκηρύξεις διοικητικού και τεχνικού προσωπικού. 

2. Έγγραφα και Πρυτανικές πράξεις παραιτήσεων, μετά 
από εξέλιξη, μελών ΔΕ Π. 

3. Έγγραφα συμβάσεων πρόσληψης αλλοδαπών δασκά¬ 
λων στα ξενόγλωσσα Τμήματα. 

4. Έγγραφα που αφορούντηνπρόσληψη, μονιμοποίηση, 
εξέλιξη και άλλα θέματα του διοικητικού και τεχνικού προ¬ 
σωπικού. 

5. Χρέωση της εισερχόμενης αλληλογραφίας στις αρμό¬ 
διες διοικητικές υπηρεσίες, καθώς και τοποθέτηση εγγρά¬ 
φων στο αρχείο, όταν δεν απαιτείται παραπέρα ενέργεια. 

6. Έγκριση πίστωσης και μετακίνησης εκτός έδρας για 
εκτέλεση υπηρεσίας του Διοικητικού Προσωπικού του 
Α.Π.Θ. 

7. Έγκριση πίστωσης και υπογραφής ειδικών συμβάσεων 
εργασίας πρακτικής άσκησης σπουδαστών ΤΕΙ και μαθη¬ 
τών ΟΑΕΔ. 

8. Έγγραφα που αφορούν την επίλυση θεμάτων που 
προκύπτουν από την εφαρμογή της νομοθεσίας. 


9. Την υπογραφή προκηρύξεων - διακηρύξεων και συμ¬ 
φωνητικών των Τ μη μάτων και των λοιπών υπη ρεσιών, πλη ν 
της Γενικής Δ/νσης Οικονομικών Υπηρεσιών και της Γενι¬ 
κής Δ/νσης Τεχνικών Υπηρεσιών, μέχρι του εκάστοτε πο¬ 
σού που ορίζεται με το Π.Δ. 394/96, άρθρο 4 παρ. 2ε (ΦΕΚ 
266/96 τ. Α') από την Επιτροπή της Ευρωπαϊκής Ένωσης. 

2. Στον Προϊστάμενο της Γενικής Δ/νσης Διοικητικών 
Υπηρεσιών: 

1. Εγκρίσεις απουσίας μελώνΔΕΠ για συμμετοχή σε εκλε- 
κτορικά σώματα άλλων ΑΕΙ, επιτροπές του ΙΚΥ, εξεταστικές 
επιτροπές μεταπτυχιακών φοιτητών και διδακτόρων άλλων 
ΑΕΙ και επιτροπές Υπουργείων και άλλων υπηρεσιών. 

2. Πρυτανικές πράξεις παραιτήσεων (εκτός των μελών 
ΔΕΠ), προαγωγών, εντάξεων, μετατάξεων υπαλλήλων του 
Παν/μίου σε άλλο κλάδο ή κατηγορία. Πρυτανικές πρά¬ 
ξεις χορηγήσεων επιδομάτων μεταπτυχιακών σπουδών, 
αδειών άσκησης ιδιωτικού έργου με αμοιβή. 

3. Διαβιβαστικά προκηρύξεων θέσεων στο Υπουργείο 
Παιδείας, περιλήψεις προκηρύξεων και διαβιβαστικών δη¬ 
μοσίευσης στον ημερήσιο τύπο. 

4. Ανακοινώσεις εγγραφής εισαγομένων, μετεγγραφο- 
μένων, κατατασσόμενών φοιτητών. 

5. Τα έγγραφα των συμβάσεων διδασκόντων σύμφωνα 
με το Π.Δ. 407/80 καθώς και ειδικών επιστημόνων του άρ¬ 
θρου 18 παρ. 2 του Ν. 1268/82. 

6. Πράξεις συγκρότησης επιτροπών διενέργειας τακτι¬ 
κών διαγωνισμών και παραλαβής υλικών, και εξοπλισμού. 

7. Αποφάσεις έγκρισης διανομής στους φοιτητές: α) δι¬ 
δακτικών βιβλίων από το ελεύθερο εμπόριο, β) πρόσθετου 
φακέλου. 

8. Πρυτανικές πράξεις αναπληρώσεως Προϊσταμένων 
Δ/νσεων. 

3. Στον Προϊστάμενο της Δ/νσης Προσωπικού: 

1. Πιστοποιητικά συνταξιοδοτήσεως του πάσης φύσεως 
προσωπικού του Πανεπιστημίου. 

2. Πρυτανικές πράξεις κατατάξεως σε μισθολογικά κλι¬ 
μάκια και χορηγήσεως μισθολογικών κλιμακίων και διαφό¬ 
ρων επιδομάτων (χρονοεπιδομάτων κ.λπ.). 

3. Έγγραφα διαβιβαστικά στοιχείων και εγγράφων Σχο¬ 
λών καιΤμημάτωνπροςτο Υπουργείο Εθνικής Παιδείας και 
Θρησκευμάτων. 

4. Έγγραφα ανακοινώσεων Υπουργικών αποφάσεων και 
λοιπών διοικητικών πράξεων που αναφέρονται σε διορι¬ 
σμούς, μονιμοποιήσεις, εντάξεις, μετατάξεις, προαγωγές, 
αποσπάσεις, κατατάξεις, παραιτήσεις, αποχωρήσεις από 
την υπηρεσία, απολύσεις και λοιπές συναφείς διοικητικές 
πράξεις που έχουν δημοσιευθεί στην Ε.τ.Κ., καθώς και 
αποφάσεων των Υπηρεσιακών Συμβουλίων, εκτός αυτών 
που αφορούν πειθαρχικά θέματα. 

5. Διαβιβαστικά δικαιολογητικών για συνταξιοδότηση. 

6. Πρυτανικές πράξεις χορηγήσεως αναρρωτικών 
αδειών, αδειών κυήσεως και τοκετού. 

7. Πρυτανικές πράξεις αναπληρώσεως, προϊσταμένων 
Τμημάτων και Γ ραφείων σε περίπτωση απουσίας. 

8. Έγγραφα προς Υπηρεσιακά Συμβούλια του Πανεπι¬ 
στημίου για υπηρεσιακές μεταβολές και άλλα αιτήματα 
προσωπικού του Πανεπιστημίου. 

3.1. Στον Προϊστάμενο του Τμήματος Διδακτικού Προ¬ 
σωπικού: 

1. Πιστοποιητικά (εκτός πιστοποιητικών για συνταξιοδό- 
τηση) του προσωπικού της αρμοδιότητάς του. 

2. Διαβιβαστικά έγγραφα προς Υγειονομικές Επιτροπές. 

3.2. Στον Προϊστάμενο του Τμήματος Λοιπού Προσωπι¬ 
κού: 

1. Πιστοποιητικά (εκτός πιστοποιητικών για συνταξιοδό- 
τηση) του προσωπικού της αρμοδιότητάς του. 

2. Κανονικές άδειες απουσίας για τα μέλη του προσωπι¬ 
κού που υπάγεται στην αρμοδιότητάτου. 

3. Διαβιβαστικά έγγραφα προς Υγειονομικές Επιτροπές. 

3.3. Στον Προϊστάμενο του Τμήματος Διοικητικού Προ¬ 
σωπικού: 

1. Πιστοποιητικά (εκτός πιστοποιητικών για συνταξιοδό- 
τηση). 

2. Κανονικές άδειες απουσίας του διοικητικού προσωπι¬ 
κού. 

3. Έγγραφα γνωστοποίησης εκθέσεων αξιολόγησης. 

4. Έγγραφα προς το ΙΚΑ για γνωστοποίηση των ημερών 
απουσίας των επί συμβάσει υπαλλήλων για τη χορήγηση 
σε αυτούς αναρρωτικής άδειας και κάθε σχετικό έγγραφο 
προς το ΙΚΑ και ΟΑΕΔ. 

5. Διαβιβαστικά έγγραφα προς Υγειονομικές Επιτροπές. 

4. Στον Προϊστάμενο Δ/νσηςΔιοικητικού: 

1. Πράξεις συστάσεως Επιτροπών παραλαβής και διεξα¬ 
γωγής προχείρων διαγωνισμών και καταστροφής πλεονά- 
ζοντος και άχρηστου υλικού. 

2. Έγγραφα προς τις Πανεπιστημιακές και άλλες Υπηρε¬ 
σίες με τα οποία ζητούνται ή παρέχονται στοιχεία και πλη¬ 
ροφορίες. 

3. Έγγραφα διαβιβαστικά στοιχείων ή εγγράφων Σχολών 
και Τμημάτων προς το Υπουργείο Εθνικής Παιδείας και 
Θρησκευμάτων και άλλες υπηρεσίες. 

4. Κοινοποίηση εγγράφων Υπουργείων κλπ. προς τις 
Υπηρεσίες, Σχολές και Τμήματα του Πανεπιστημίου για 
ενημέρωση. 

5. Να εκδίδει, να αντικαθιστά και να θεωρεί κάθε χρόνο τα 
βιβλιάρια νοσηλείας για όλο το προσωπικό του Πανεπιστη¬ 
μίου. 

6. Να θεωρεί τις εντολές των Ελεγκτών Ιατρών του Πανε¬ 
πιστημίου. 

7. Βεβαιώσεις δικαιώματος για παροχές σε είδος κατά τη 
διάρκεια προσωρινής διαμονής σε κράτος μέλος της Ευ¬ 
ρωπαϊκής Ένωσης. 

8. Χορήγηση βεβαιώσεων (απόφαση Πρυτανικού Συμ¬ 
βουλίου αριθμ. 991/12-2-2002). 

4.1. Στον Προϊστάμενο του Τμήματος Διοικήσεως: 

1. Έγγραφα που αφορούν την παροχή ή μη υγειονομικής 
περίθαλψης. 

4.2. Στον Προϊστάμενο του Τμήματος Πρωτοκόλλου και 
Διεκπεραίωσης: 

1. Να υπογράφει τα επιδοτήρια των εγγράφων που επιδί¬ 
δονται στο Πανεπιστήμιο και να παραλαμβάνει κάθε είδους 
δικόγραφα που απευθύνονται στο Πανεπιστήμιο, στις υπη¬ 
ρεσίες του και τα Πανεπιστημιακά όργανα. 

2. Να χαρακτηρίζει τα εισερχόμενα έγγραφα. 

5. Στον Προϊστάμενο της Δ/νσης Συντονισμού Ακαδημαϊ¬ 
κών Μονάδων: 

1. Έγγραφα παροχής πληροφοριών για σπουδές στο 
ΑΠΘ. 

2. Κοινοποίηση εγγράφων στις Σχολές, τα Τμήματα και 
λοιπές υπηρεσίες του Πανεπιστημίου. 

3. Διαβιβαστικά έγγραφα Π ρογραμμάτων Σπουδών προς 
το Υπουργείο Παιδείας. 

4. Κοινοποίηση στα Τμήματα αποφάσεων εισαγωγής νέ¬ 
ων φοιτητών, Κυπρίων, τέκνων ομογενών και αλλοδαπών 
φοιτητών. 

5. Έγγραφα προς τα Τμήματα για την σύνταξη ετησίων 
Προγραμμάτων Εργασίας στα πλαίσια των συμφωνιών με 
Πανεπιστήμια της αλλοδαπής. 

6. Έγγραφα προς Γραφεία Διεθνών Σχέσεων Ξένων Πα¬ 
νεπιστημίων στα πλαίσια των σχετικών με αυτά συμφω¬ 
νιών. 

7. Καταστάσεις πληρωμής αλλοδαπών υποτρόφων ΑΠΘ. 

8. Έγγραφα προς τις Πανεπιστημιακές και άλλες Υπηρε¬ 
σίες με τα οποία ζητούνται ή παρέχονται στοιχεία και πλη¬ 
ροφορίες. 

9. Έγγραφα διαβιβαστικά στοιχείων και εγγράφων Σχο¬ 
λών και Τμη μάτων προς το Υπο υ ργείο Εθνικής Π αιδείας και 
Θρησκευμάτων. 


10. Έγγραφα προς το ΙΚΑ, ΟΑΕΔ και τις συμβάσεις για 
την αποζημίωση των μεταπτυχιακών φοιτητών. 

11. Επικύρωση αίτησης-δήλωσης και υπογραφή σύμβα¬ 
σης υποτρόφων του ΙΚΥ στο πλαίσιο του προγράμματος 
ΣΩΚΡΑΤΗΣ/ΕΒΑ5ΜΙΙ5. 

12. Έγγραφα σχετικά με τα δίδακτρα των αλλοδαπών 
φοιτητών. 

5.1. Στον Προϊστάμενο του Τμήματος Διεθνών Σχέσεων 
και Εκπαιδευτικών Προγραμμάτων: 

1. Βεβαιώσεις μετάβασης καθηγητών στο εξωτερικό στα 
πλαίσια συμφωνιών με πανεπιστήμια της Αλλοδαπής. 

2. Έγγραφα για την φιλοξενία ξένων καθηγητών στον Ξε¬ 
νώνα του ΑΠΘ. 

3. Την αλληλογραφία με αλλοδαπούς φοιτητές και Πανε¬ 
πιστήμια του εξωτερικού για στέγαση και αποστολή ενημε¬ 
ρωτικού υλικού και για εκπαιδευτικά προγράμματα. 

4. Έγγραφα προς Αρχές και Υπηρεσίες για συγκέντρωση 
στοιχείων και για συντονισμό ενεργειών που αφορούν εκ¬ 
παιδευτικά προγράμματα και σπουδές. 

5. Διαβίβαση εγγράφων προς τα Τμήματα και Υπηρεσίες. 

5.2. Στον Προϊστάμενο του Τμήματος Σπουδών: 

1. Έγγραφα παροχής πληροφοριών για σπουδές στο 
ΑΠΘ. 

2. Διαβίβαση εγγράφων προς τα Τ μήματα για γενικά θέ¬ 
ματα σπουδών και απασχόλησης φοιτητών. 

3. Έγγραφα προς τα Τμήματα για συλλογή στατιστικών 
στοιχείων φοιτητών. 

4. Βεβαιώσεις αλλοδαπών υποτρόφων ΑΠΘ. 

5. Πιστοποιητικά απασχόλησης μεταπτυχιακών φοιτη¬ 
τών. 

5.3. Στον Προϊστάμενο του Τμήματος Δημοσίων Σχέσεων 
Μετάφρασης και Διερμηνείας: 

1. Έγγραφα προς Αρχές και Υπηρεσίες για συγκέντρωση 
στοιχείων προς ενημέρωση των εθιμοτυπικών καταστάσε¬ 
ων. 

2. Έγγραφα σε προμηθευτές για διοργάνωση εκδηλώ¬ 
σεων. 

3. Διαβίβαση εγγράφων προς τα Τμήματα. 

6. Στον Προϊστάμενο της Γενικής Δ/νσης Οικονομικών 
Υπηρεσιών: 

1. Τη διοικητική εποπτεία, τον έλεγχο, το συντονισμό και 
την εύρυθμη λειτουργία των Οικονομικών Υπηρεσιών. 

2. Την επίλυση θεμάτων που προκύπτουν από την εφαρ¬ 
μογή της νομοθεσίας. 

3. Την υπογραφή εγγράφων που απευθύνονται στα διά¬ 
φορα Υπουργεία για θέματα που αφορούν τη Γ ενική Δ/νση 
Οικονομικών Υπηρεσιών. 

4. Τις απαιτούμενες διαδικαστικές ενέργειες για την προ¬ 
ώθηση και επίλυση των θεμάτων που υπάγονται στην αρ¬ 
μοδιότητα των Υπηρεσιών που προϊσταται. 

5. Την υπογραφή εγγράφων προς το Ελεγκτικό Συνέδριο 
που αφορούν τη διατύπωση αντιρρήσεων για τη θεώρηση 
χρηματικών ενταλμάτων. 

6. Την υπογραφή εγγράφων προς τα Προξενεία της Ελ¬ 
λάδος για θέματα νοσηλείας υπαλλήλων στο εξωτερικό. 

7. Την υπογραφή των χρηματικών ενταλμάτων πληρω¬ 
μής και προπληρωμής των δαπανών. 

8. Την οπισθογράφηση επιταγών αναφερομένων στο Πα¬ 
νεπιστήμιο. 

9. Την υπογραφή προκηρύξεων - διακηρύξεων και συμ¬ 
φωνητικών των Τμημάτων της αρμοδιότητάς του και μέχρι 
του εκάστοτε ποσού, που ορίζεται από την Επιτροπή των 
Ευρωπαϊκών Κοινοτήτων για τη δημοσιότητα αυτών (Π.Δ. 
394/96, άρθρο 4, παρ. 2ε). 

10. Την υπογραφή χρηματικών ενταλμάτων δαπανών και 
των σχετικών εγγράφων του Τμήματος Κληροδοτημάτων. 

7. Στον Προϊστάμενο της Δ/νσης Οικονομικής Διαχείρι¬ 
σης: 

1. Την υπογραφή εγγράφων, πιστοποιητικών, βεβαιώ¬ 
σεων, εκκαθαριστικών σημειωμάτων, οικονομικές εκθέ- 




21728 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σεις και Υπηρεσιακά σημειώματα κάθε τύπου και περιεχο¬ 
μένου σχετικά με το αντικείμενο της Δ/νσης Οικονομικής 
Διαχ/σης, απευθυνόμενα σε ενδοπανεπιστημιακές ή άλλες 
υπηρεσίες ή ιδιώτες. 

2. Την υπογραφή εγγράφων προς την Υπηρεσία του Επι¬ 
τρόπου του Ελεγκτικού Συνεδρίου πλην εκείνων που αφο¬ 
ρούν τη διατύπωση αντιρρήσεων για τη θεώρηση χρηματι¬ 
κών ενταλμάτων. 

3. Την υπογραφή εγγράφων για την επιδότηση ενοικίου 
των φοιτητών. 

4. Την υπογραφή εγγράφων επιστροφής εγγυητικών επι¬ 
στολών. 

5. Την υπογραφή εγγράφων, προς τις Τράπεζες και άλ¬ 
λες υπηρεσίες, που αφορούν οικονομικές δραστηριότη¬ 
τες, απόδοση κρατήσεων κλπ. Την υπογραφή των κατα¬ 
στάσεων που συνοδεύουν τα χρηματικά εντάλματα. 

7.1. Στον Προϊστάμενο του Τμήματος Προϋπολογισμού - 
Απολογισμού: 

1. Την υπογραφή των εγγράφωντου Τμήματός του, προς 
τις υπηρεσίες του Πανεπιστημίου. 

7.2. Στον Προϊστάμενο του Τμήματος Μισθοδοσίας: 

1. Την υπογραφή των μισθοδοτικών καταστάσεων του 
Τμήματός του. 

2. Την υπογραφή των εγγράφωντου Τ μήματός του, προς 
τις υπηρεσίες και τους υπαλλήλους του Πανεπιστημίου. 

7.3. Στον Προϊστάμενο του Τμήματος Δαπανών: 

1. Την υπογραφή των εγγράφων, αρμοδιότητάς του, 
προς τις υπηρεσίες και τους υπαλλήλους του Πανεπιστη¬ 
μίου. 

7.4. Στον Προϊστάμενο του Τμήματος Δημοσίων Επενδύ¬ 
σεων: 

1. Την υπογραφή των εγγράφων, αρμοδιότητάς του, 
προς τις υπηρεσίες και τους υπαλλήλους του Πανεπιστη¬ 
μίου. 

7.5. Στον Προϊστάμενο του Τμήματος Συγγραφικών Δι¬ 
καιωμάτων και Φοιτητικών Δανείων: 

1. Την υπογραφή των εγγράφων, αρμοδιότητάς του, 
προς τις υπηρεσίες και τους υπαλλήλους του Πανεπιστη¬ 
μίου. 

8. Στον Προϊστάμενο της Δ/νσης Περιουσίας και Προμη¬ 
θειών: 

1. Την υπογραφή πάσης φύσεως εγγράφων της Διεύ¬ 
θυνσης Περιουσίας και Προμηθειών των απευθυνόμενων 
σε ενδοπανεπιστημιακές ή άλλες υπηρεσίες εκτός των 
Υπουργείων. 

2. Την υπογραφή των προκηρύξεων - διακηρύξεων των 
πρόχειρων διαγωνισμών του Τμήματος Προμηθειών. 

3. Την επικύρωση αντιγράφων ή φωτοαντιγράφων των 
εγγράφων της Δ/νσης Περιουσίας και Προμηθειών. 

8.1. Στον Προϊστάμενο του Τμήματος Περιουσίας: 

1. Την υπογραφή των εγγράφων, αρμοδιότητάς του, 
προς τις υπηρεσίες και τους υπαλλήλους του Πανεπιστη¬ 
μίου. 

8.2. Στον Προϊστάμενο του Τμήματος Προμηθειών: 

1. Την υπογραφή των εγγράφων, αρμοδιότητάς του, 
προς τις υπηρεσίες και τους υπαλλήλους του Πανεπιστη¬ 
μίου. 

8.3. Στον Προϊστάμενο του Τμήματος Κληροδοτημάτων: 

1. Την υπογραφή των εγγράφων, αρμοδιότητάς του, 

προς τις υπηρεσίες και τους υπαλλήλους του Πανεπιστη¬ 
μίου. 

9. Στον Προϊστάμενο της Γραμματείας Συγκλήτου: 

1. Αποσπάσματα πρακτικών. 

2. Βεβαιώσεις (ιδιότητας και συμμετοχής) στα μέλη της 
Συγκλήτου. 

10. Στον Προϊστάμενο της Γραμματείας του Πρυτανικού 
Συμβουλίου: 


Α. Τα παρακάτω που εκδίδονται ύστερα από απόφαση 
του Πρυτανικού Συμβουλίου: 

1. Αποφάσεις χορήγησης αδειών για προσωπικούς λό¬ 
γους και συμμετοχή σε συνέδρια. 

2. Ανακοινώσεις ανάθεσης διδασκαλίας μαθημάτων. 

3. Πράξεις ορισμού δικηγόρων. 

4. Αποφάσεις κατακύρωσης πρόχειρων μειοδοτικών δια¬ 
γωνισμών. 

5. Αποσπάσματα έγκρισης έκδοσης χρηματικών ενταλ¬ 
μάτων προπληρωμής. 

6. Αποσπάσματα πρακτικών που αφορούν οικονομικά αι¬ 
τήματα. 

7. Έγγραφα διαβιβαστικά γνωμοδοτήσεων της Νομικής 
Επιτροπής, ανακοινώσεων συνεδρίων κλπ. 

Β. Εγκρίσεις αιτημάτων από τις πιστώσεις των λειτουργι¬ 
κών δαπανών των Τμημάτων του Πανεπιστημίου. 

11. Στους Γ ραμματείς των Τ μημάτων των Σχολών: 

1. Την κοινοποίηση προς τα μέλη του Τμήματος εγγρά¬ 
φων τρεχούσης φύσεως, εγκυκλίων κλπ. 

2. Την υπογραφή των πάσης φύσεως πιστοποιητικών, 
αντιγράφων πτυχίων και διδακτορικών διπλωμάτων, πλην 
των προοριζομένων για το εξωτερικό τα οποία υπογράφει 
ο Πρόεδρος ως και την επικύρωση των παραπάνω τίτλων. 

3. Την υπογραφή πληροφοριακών εγγράφων και εγγρά¬ 
φων διεκπεραίωσης φοιτητικών θεμάτων σε εκτέλεση απο¬ 
φάσεων των αρμοδίων οργάνων του Τ μήματός εφόσον αυ¬ 
τά απευθύνονται στις υπηρεσίες του Ιδρύματος. 

4. Την υπογραφή βεβαιώσεων υπαλληλικής ιδιότητας 
του προσωπικού του Τμήματος. 

12. Στον Προϊστάμενο Γραμματείας Σχολείου Νέας Ελ¬ 
ληνικής Γλώσσας: 

1. Αλληλογραφία με τους ενδιαφερομένους για την εκ¬ 
μάθηση της Νέας Ελληνικής Γλώσσας. 

13. Στους Προϊσταμένους των Τ μημάτων των Γ ενικών Δι¬ 
ευθύνσεων, των Γραμματειών Σχολών, Τμημάτων, Συγκλή¬ 
του, Πρυτανικού Συμβουλίου, Νομικής Επιτροπής, Σχολεί¬ 
ου Νέας Ελληνικής Γλώσσας και Κέντρου Βυζαντινών 
Ερευνών: 

1. Άδειες απουσίας Ηλεκτρονικού Υπολογιστή για τα μέ¬ 
λη του προσωπικού που υπάγονται στην αρμοδιότητά 
τους, 

2. Την θεώρηση γνησίου υπογραφής και την επικύρωση 
αντιγράφων ή φωτοαντιγράφων εγγράφων. 

Η μεταβίβαση των παραπάνω αρμοδιοτήτων ισχύει και 
για τους νόμιμους αναπληρωτές των προαναφερομένων 
προϊσταμένων, σε περίπτωση απουσίας ή κωλύματος 
τους. 

Όταν λόγω της φύσεως ή της σοβαρότητας ενός εγγρά¬ 
φου, οι εξουσιοδοτημένοι προϊστάμενοι που αναφέρονται 
παραπάνω κρίνουν απαραίτητη την υπογραφή του από 
ανώτερο όργανο, αυτό θα υπογράφεται από το ανώτερο 
νόμιμα εξουσιοδοτημένο όργανο ή τον Πρύτανη. 

Οι πράξεις μας: 1) Α 8174/15-3-2000 (ΦΕΚ 478/Β76-4- 
2000), όπως συμπληρώθηκε με τις όμοιέςτης Α1373/2-11- 
2000 (ΦΕΚ 1428/Β727-11-2000) και Α10998/17-4-2002 
(ΦΕΚ 558/Β78-5-2002), και 2) Α8997/20-3-98 (ΦΕΚ 330/Β7 
3-4-98), όπως συμπληρώθηκε με την όμοιά της Α 2361/ 
2-11-2000 (ΦΕΚ 1428/Β727-11-2000), παύουν να ισχύουν 
από τη δημοσίευση της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Οκτωβρίου 2003 
Ο Πρύτανης 

ΙΩΑΝΝΗΣ ΑΝΤΩΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




